Συμβουλευτικές υπηρεσίες προς επιχειρήσεις (ΔΥΠΑ)
Συμβουλευτικές υπηρεσίες προς Επιχειρήσεις (ΔΥΠΑ (πρώην ΟΑΕΔ))
Οι συμβουλευτικές υπηρεσίες αφορούν εργοδότες, οι οποίοι αναζητούν προσωπικό για πρόσληψη.
Για την εξυπηρέτηση με τηλεδιάσκεψη από Δημόσια Υπηρεσία Απασχόλησης (Δ.ΥΠ.Α), ο ενδιαφερόμενος θα πρέπει να είναι κάτοχος προσωπικών κωδικών taxisnet.
Η διαδικασία αφορά στην παροχή συμβουλευτικών υπηρεσιών προς τις Επιχειρήσεις από τη ΔΥΠΑ, κατόπιν σχετικού αιτήματος.
Οι εκπρόσωποι των επιχειρήσεων εκτός από έγγραφο ταυτοπροσωπίας (ταυτότητα, διαβατήριο κλπ), θα πρέπει να επιδεικνύουν ή να αποστέλλουν τα έγγραφα της επιχείρησης από τα οποία προκύπτει ότι είναι νόμιμοι ή εξουσιοδοτημένοι εκπρόσωποι αυτής.
Κατά την εξυπηρέτηση μέσω της Υπηρεσίας myDYPAlive, οι εκπρόσωποι των επιχειρήσεων, θα πρέπει να επιδεικνύουν τα απαιτούμενα δικαιολογητικά στην αρχή της βιντεοκλήσης. (Σχετιζόμενη διαδικασία 780312: Εξυπηρέτηση με τηλεδιάσκεψη από τη Δημόσια Υπηρεσία Απασχόλησης (πρώην ΟΑΕΔ))
Οι εξειδικευμένοι εργασιακοί σύμβουλοι εργοδοτών της Δ.ΥΠ.Α. παρέχουν στις επιχειρήσεις συμβουλευτικές υπηρεσίες για : Αναζήτηση προσωπικού χωρίς επιδότηση από την Δ.ΥΠ.Α. (άνοιγμα και περιγραφή θέσεων εργασίας) • Ενημέρωση για Προγράμματα Επιχορήγησης επιχειρήσεων για δημιουργία Νέων Θέσεων Εργασίας • Ενημέρωση για Προγράμματα Επιχορήγησης επιχειρήσεων για διατήρηση των θέσεων εργασίας • Ενημέρωση για Προγράμματα Απόκτησης Εργασιακής Εμπειρίας - Πρακτικής Άσκησης • Ενημέρωση για Προγράμματα Επιχορήγησης επιχειρήσεων για δημιουργία Νέων Θέσεων Εργασίας Ευπαθών Κοινωνικών Ομάδων.
Διαδικασία παροχής συμβουλευτικών υπηρεσιών σε εγγεγραμμένους ανέργους και επιχειρήσεις από τον Οργανισμό Απασχόλησης Εργατικού Δυναμικού (Ο.Α.Ε.Δ.) με τηλεδιάσκεψη.
Ο εργοδότης επιλέγει τον τρόπο με τον οποίο επιθυμεί να κλείσει ραντεβού με εργασιακό σύμβουλο εργοδοτών (μέσω τηλεδιάσκεψης ή δια ζώσης).
Για να εξυπηρετηθεί ο εργοδότης την ημέρα και ώρα που επιθυμεί, μέσω βίντεοκλήσης/ τηλεδιάσκεψης της υπηρεσίας myDYPAlive θα πρέπει να κλείσει ραντεβού μέσω της Ενιαίας Ψηφιακής Πύλης Δημόσιας Διοίκησης gov.gr, ακολουθώντας τη διαδρομή: «Πολίτης και καθημερινότητα» «Εξ αποστάσεως Εξυπηρέτηση Πολιτών» «Εξυπηρέτηση με τηλεδιάσκεψη από Δημόσια Υπηρεσία Απασχόλησης (Δ.ΥΠ.Α)». (https://www.gov.gr/ipiresies/polites-kai-kathemerinoteta/ex-apostaseos-exuperetese-politon/exuperetese-me-telediaskepse-apo-ton-organismo-apaskholeses-ergatikou-dunamikou-oaed) Για να επιτραπεί η είσοδος απαιτούνται τα διαπιστευτήρια της Γενικής Γραμματείας Πληροφοριακών Συστημάτων Δημόσιας Διοίκησης (κωδικοί TAXISnet)
Μέσω της Πλατφόρμας Φυσικών ραντεβού της Δ.ΥΠ.Α. μπορεί να κλειστεί ψηφιακό ραντεβού για την εξυπηρέτηση στα υποκαταστήματα ΚΠΑ2 με φυσική παρουσία. (https://www.gsis.gr/polites-epiheiriseis/stoiheia-politon-kai-ex-apostaseos-exypiretisi/platforma-fysikoy-ranteboy-dypa) Ο ενδιαφερόμενος επιλέγει την υπηρεσία που επιθυμεί να εξυπηρετηθεί ορίζοντας τη διεύθυνση της επιχείρησής του σε περίπτωση εργοδότη και επιλέγοντας την διαθέσιμη ημερομηνία και ώρα.
Ο εργοδότης που επιθυμεί να κλείσει ραντεβού για παροχή Συμβουλευτικών Υπηρεσιών της Δ.ΥΠ.Α. προς επιχειρήσεις, μπορεί να στείλει email ή να καλέσει στο ΚΠΑ2 που ανήκει η επιχείρηση και ο αρμόδιος υπάλληλος θα ορίσει ένα ραντεβού τη διαθέσιμη ημέρα και ώρα που θα δηλώσει ο εργοδότης ότι επιθυμεί.
Ανάλογα με τον τρόπο που έχει επιλέξει ο εργοδότης να εξυπηρετηθεί (μέσω τηλεδιάσκεψης ή δια ζώσης) παρέχεται η Υπηρεσία της Συμβουλευτικής επιχειρήσεων/ εργοδοτών, από εξειδικευμένους εργασιακούς συμβούλους εργοδοτών της Δ.ΥΠ.Α.
Η Υπηρεσία που θα πρέπει να επιλέξει ο εργοδότης μετά την είσοδό του στην πλατφόρμα είναι "Συμβουλευτικές υπηρεσίες προς επιχειρήσεις" και στη συνέχεια να ορίσει την επιθυμητή ημέρα και ώρα του ραντεβού μέσω τηλεδιάσκεψης. Κατά τη διάρκεια της τηλεδιάσκεψης ζητείται η επίδειξη εγγράφων ταυτοποίησης, ανάλογα την περίπτωση (δελτίο αστυνομικής ταυτότητας, διαβατήριο, άδεια παραμονής, καταστατικό εταιρείας κλπ).
Θα χρειαστείτε: - τους προσωπικούς σας κωδικούς πρόσβασης στο Taxisnet. - την ηλεκτρονική σας διεύθυνση (email) - τον αριθμό του κινητού σας τηλεφώνου - τον ΑΦΜ της επιχείρησή σας
Mέσα από τη συγκεκριμένη Υπηρεσία παρέχονται οι εξής δυνατότητες : • Αναζήτηση προσωπικού χωρίς επιδότηση από την Δ.ΥΠ.Α. (άνοιγμα και περιγραφή θέσεων εργασίας) • Ενημέρωση για Προγράμματα Επιχορήγησης επιχειρήσεων για δημιουργία Νέων Θέσεων Εργασίας • Ενημέρωση για Προγράμματα Επιχορήγησης επιχειρήσεων για διατήρηση των θέσεων εργασίας • Ενημέρωση για Προγράμματα Απόκτησης Εργασιακής Εμπειρίας - Πρακτικής Άσκησης • Ενημέρωση για Προγράμματα Επιχορήγησης επιχειρήσεων για δημιουργία Νέων Θέσεων Εργασίας Ευπαθών Κοινωνικών Ομάδων.
Ορισμός ραντεβού με τηλεδιάσκεψη από τη Δημόσια Υπηρεσία Απασχόλησης (ΔΥΠΑ)
Ορισμός ραντεβού στην Υπηρεσία (ΚΠΑ2) μέσω της Πλατφόρμας Φυσικού Ραντεβού Δ.ΥΠ.Α. τ.ΟΑΕΔ
Ορισμός ραντεβού μετά από τηλεφωνική επικοινωνία ή αποστολή email
Παροχή συμβουλευτικής υπηρεσίας προς επιχειρήσεις
Πλατφόρμα Φυσικού Ραντεβού Δ.ΥΠ.Α. τ.ΟΑΕΔ - Υπηρεσίες Συμβουλευτικής